Katrin Karisma

Katrin Karisma-Krumm (1966–1974 Katrin Jakobi; sündinud 21. augustil 1947 -Tallinnas) on Eesti näitleja ja laulja.

Ta lõpetas 1965. aastal Tallinna 21. keskkooli ja 1968. aastal Tallinna Riikliku Konservatooriumi lavakunstikateedri III lennus. Ta on õppinud ka Eesti NSV Riikliku Filharmoonia estraadistuudios.  

Katrin Karisma oli aastatel 1968–1998 rahvusooperi Estonia solist, seejärel Vana Baskini teatri näitleja, hiljem vabakutseline. 

Katrin Karisma on Eesti Teatriliidu, Eesti Näitlejate Liidu liige, ühtlasi selle auliige ja Eesti Solistide Liidu liige.

Karisma on mänginud-laulnud peamiselt Estonia muusikalavastustes, kuid ka paljudes telelavastustes, kuuldemängudes, filmides ja kontserdilaval (ka välismaal). Ta on lugenud sisse audioraamatuid vaegnägijatele.

2000. aastast kuulub Karisma Reformierakonda. Seoses Ülle Rajasalu määramisega Harju maavanemaks oli ta XI Riigikogus asendusliige 2009.–2010. aastal.

2001. aastast töötas Karisma Radisson SASi hotelli vastavatud Casino Victoria programmijuhina. Karisma on töötanud projektijuhina ka kirjastuses Ilo. Pensionipõlves peab ta kodukohvikut Ilusa Ilma Kohvik, juhib kaks korda kuus Terviseraadio saadet. Kõige selle kõrvalt on ta jätkanud esinemist teatrilavastustes ja meelelahutusüritustel. 

2022. aasta kevadhooajal osales ta TV3 meelelahutussaates "Maskis laulja", kus esines Ööliblikana.

Rolle

Teatrilavastustes
Hanka (V. Blažek / L. Rychman, "Humalakorjajad", 1967, diplomilavastus Noorsooteatris)
Anna (Maksim Gorki, "Põhjas", 1968, diplomilavastus Noorsooteatris)
Beatrice (Tadeusz Dobrzański, "Kuninga loož", operett, 1969)
Gwendolen (Gerd Natschiński, "Minu sõber Bunbury", muusikal, 1970)
Aldonza / Dulcinea (Mitch Leigh, "Mees La Manchast", muusikal, 1971)
Pipi Pikksukk (Ülo Vinter / Ülo Raudmäe, "Pipi Pikksukk", 1971)
Elli (A. H. Tammsaare / Voldemar Panso / Mari-Liis Küla, "Inimene ja inimene", 1972, Draamateatris)
Lea Viires (Juhan Smuul, "Lea", 1972 Draamateatris)
Niina (Raimond Valgre / Ülo Raudmäe, "Muinaslugu muusikas", muusikal, 1973)
Jeanne (Rudolf Friml / Herbert Stothart, "Rose-Marie", operett, 1976)
 Kubelik (Burt Bacharach, "Tõotused, tõotused…", muusikal, 1979)
Lydia (Boris Kõrver, "Kuskil Montparnasse’il", muusikal, 1980)
proua Krone ja proua Vogelsang (Wolfgang Amadeus Mozart, "Teatridirektor", lühiooper, 1981)
Daisy Darlington (Pál Ábrahám, "Savoy ball", operett, 1982)
Sally Bowles (John Kander, "Kabaree", muusikal, 1984)
Juliette Bongardt (Franz Lehár, "Krahv Luxemburg", operett, 1986)
Golde (Jerry Bock, "Viiuldaja katusel", operett, 1989)
Eliza (Frederick Loewe, "Minu veetlev leedi", operett, 1990 Vanemuises)
Lisa (Imre Kálmán, "Krahvinna Mariza", operett, 1990)
Teele (Ülo Vinter, "Kevade", muusikal, 1991)
Lois Lane (Cole Porter, "Suudle mind, Kate", muusikal, 1992 Linnahallis)
La Môme Pistache (Cole Porter, "Can-can", muusikal, 1993)
Pepi (Johann Strauss, "Viini veri", operett 1994)
Jänes (Tõnu Raadik, "Puhh", muusikal, 1995)
komtess Stasi (Imre Kálmán, "Silva", operett, 1995)
Dolly Gallagher (Jerry Herman, "Hallo, Dolly!", muusikal, 1996)
prints Orlovski (Johann Strauss, "Nahkhiir", operett, 1997)
Anna (Richard Rodgers / Oscar Hammerstein, "Kuningas ja mina", muusikal, 1998, Smithbridge Productions)
Jacqueline (Jerry Herman, "La Cage aux folles ehk Linnupuur", muusikal, 1999, Smithbridge Productions)
Rebecca (Jim Steiman, "Vampiiride tants", muusikal/rokkooper, 2000, Smithbridge Productions)
Wilhelmine ehk tädi Wimpel (Eduard Künneke, "Onupoeg Bataaviast", operett, 2003 Estonias)
proua Corney (Lionel Bart, "Oliver!", muusikal, 2003 Vanalinnastuudios, koostöös Smithbridge Productionsiga)
Bess Gallagher (Elinor Jones, "Väljaspool hooaega", 2006 Vana Baskini Teatris)
Maria Tschöll (Franz Schubert / Heinrich Berte, "Kolme neitsi maja", kammerooper, 2005 Estonias)
Sophie von Rosen (Lauri Vahtre, "Vihterpalu valss", 2008 Pärimusteater Loomine)
Jean Horton (Ronald Harwood, "Kvartett", 2014 Komöödiateatris)
Bette Davis (Anton Burge, "Hollywoodi filmitähed", 2017 Komöödiateatris)
Eksabikaasa (Neil Simon, "Hotell California", 2018 Komöödiateatris)
Sõbranna (Gertrud Larsson, "Metsas ei kuule su karjumist keegi", 2021)
Njegus (Imre Kálmán, "Lõbus lesk", 2021 Estonias)

Filmides ja telelavastustes
 1969 – Viimne reliikvia, režissöör Grigori Kromanov, toatüdruk
 1969 – Meteoor, telelavastus
 1971 – Metskapten, režissöör Kalju Komissarov, Mathilde
 1972 – Tagasipöördumine ellu, režissöör Vladimir Basov, Nevesta
 1972 – Noor pensionär, režissöör Sulev Nõmmik, pulmakülaline
 1972 – Kõrvaline isik, telelavastus
 1973 – Tavatu lugu, režissöör Kalju Komissarov, kaupluse müüja
 1973 – Maaletulek, režissöör Kaljo Kiisk, Kadri
 1973–1976 – Heljo Mänd, Mõmmi ja aabits, režissöör Kaarel Kilvet, telelavastus (seriaal), Mõmmi ema
 1974 – Colas Breugnon, režissöör Mati-Jüri Põldre, Colas tütar Martine
 1977 – Mõmmi ja aabits, lavastaja Kaarel Kilvet, Mõmmi ema
 1979 – Nõiakivi, lavastaja Uno Leies, vanaema Sabiine
 1982 – Arabella mereröövli tütar, režissöör Peeter Simm, operetisolist
 1983 – Teatridirektor, Eesti Telefilm
 1991 – Rahu tänav, režissöör Roman Baskin, Agnes
 1998–1999 – Heljo Mänd, Mõmmi aabits. 20 aastat hiljem, režissöör Kaarel Kilvet, telelavastus (seriaal), karuvanaema
 2019 – Klassikokkutulek 3: Ristiisad, režissöör René Vilbre, ämm

Tunnustus
 1985 – Eesti NSV teeneline kunstnik

Isiklikku
Katrin Karisma on abielus olnud Peeter Jakobi (1966–1974) ja Hendrik Krummiga (1974–1989). Hiljem oli tema elukaaslane Tõnu Kilgas.

Katrin Karismal on kolm last: poeg Ivo Krumm ning tütred Mari Krumm ja Piret Krumm. Tütar Piret Krumm on samuti näitleja.

Viited

Kirjandus 
 Vastab Katrin Karisma / vahendanud Mare Põldmäe – Teater. Muusika. Kino 1993, nr 7, lk 3–14
 Elis Aunaste, "Katrin Karisma: minu ilus elu". Kirjastus Fookus Meedia, Tallinn 2008, 144 lk

Välislingid 
 Piret Kooli. Katrin Karisma: lapsed lõpetasid meie suhte. Intervjuu. Ajakiri Naised 17. august 2007.
 Rita Loel. Katrin Karisma-Krumm tahaks Anglas rukkijahuputru süüa. Saarte Hääl, 7. juuli 2010.
Katrin Karisma: Elu on igasugune..., Pärnu Postimees 11. jaanuar 2013.
  Katrin Karisma elamise nipid.....
 Hommikusöök staariga.
Estonia teater on alati olnud intriigide pesa Eesti Päevaleht, 2020.
Katrin Karisma: Praegusel ajal oleks.... **Err uudised, 13. juuli 2021
 Katrin Karisma viimasest kohtumisest....

Eesti näitlejad
Eesti lauljad
XI Riigikogu liikmed
Eesti NSV teenelised kunstnikud
Eesti Muusika- ja Teatriakadeemia vilistlased
Sündinud 1947